**คู่มือสำหรับประชาชน: การขึ้นทะเบียนเกษตรกรกรณีเกษตรกรนำแปลงเดิมมาขึ้นทะเบียนด้วยตนเอง**

 **ณ สำนักงานเกษตรอำเภอ/สำนักงานเกษตรเขต(กทม.)**

หน่วยงานที่รับผิดชอบและให้บริการ: สำนักงานเกษตรอำเภอสามพราน

กระทรวง : กระทรวงเกษตรและสหกรณ์

1. **ช่องทางการให้บริการ**

|  |  |
| --- | --- |
| 1) | **สถานที่ให้บริการ** สำนักงานเกษตรอำเภอสามพรานหมู่ 7 ตำบลสามพราน อำเภอสามพราน จังหวัดนครปฐม 73110 /ติดต่อด้วยตนเอง ณ หน่วยงาน**ระยะเวลาเปิดให้บริการ** เปิดให้บริการวันจันทร์ถึงวันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. (มีพักเที่ยง) |

1. **หลักเกณฑ์ วิธีการ เงื่อนไข(ถ้ามี) ในการยื่นคำขอ และในการพิจารณาอนุญาต**

1. ครัวเรือนเกษตรกรผู้ขอขึ้นทะเบียนจะต้องเป็นผู้ประกอบกิจกรรมการเกษตรเป็นอาชีพหลักหรือรองก็ได้
2. ครัวเรือนเกษตรกร 1 ครัวเรือนจะมีตัวแทนมาขอขึ้นทะเบียนได้เพียง 1 คน
3. เกษตรกรต้องบรรลุนิติภาวะและมีสัญชาติไทยกรณีเป็นนิติบุคคลจะต้องมีการมอบหมายตัวแทนมาขึ้นทะเบียน
4. ผู้ขอขึ้นทะเบียนใหม่หรือเพิ่มแปลงใหม่ให้ไปยื่นเอกสารที่สำนักงานเกษตรอำเภอที่ตั้งแปลงที่ดินที่ทำกิจกรรมอยู่

 หากมีแปลงที่ทำกิจกรรมหลายพื้นที่หลายการปกครองให้ไปยื่นที่สำนักงานเกษตรอำเภอที่ตั้งแปลงหลัก
5. ผู้ขอขึ้นทะเบียนต้องมีพยานแปลงข้างเคียงหรือผู้นำชุมชนในพื้นที่ตั้งแปลงรับรองการใช้ประโยชน์ที่ดินและการจัดทำ

 กิจกรรมการเกษตรโดยต้องลงลายมือชื่อเป็นพยานกำหนดให้ระบุตำแหน่งกรณีพยานเป็นผู้นำชุมชน
6. เกษตรกรที่ปลูกพืชเศรษฐกิจที่กรมส่งเสริมการเกษตรกำหนดจะต้องมีการตรวจสอบดังนี้
 6.1 หากเกษตรกรเพาะปลูกพืชชนิดเดิมในแปลงเดิมที่เคยขึ้นทะเบียนไว้(เนื้อที่ปลูกไม่เกินของเดิม) จะมีการตรวจสอบ

 โดยนำรายชื่อและรายละเอียดการเพาะปลูกไปติดประกาศเพื่อให้ตรวจสอบโดยชุมชน
 6.2 หากเกษตรกรเพาะปลูกพืชในแปลงใหม่ซึ่งยังไม่เคยขึ้นทะเบียนไว้จะมีการตรวจสอบพื้นที่จริงโดยเจ้าหน้าที่ส่งเสริม

 การเกษตรที่ได้รับมอบหมาย
หมายเหตุ :
1. กรณีคำขอหรือเอกสารหลักฐานประกอบการพิจารณาไม่ครบถ้วนหรือไม่ถูกต้องและไม่อาจแก้ไขเพิ่มเติมได้ในขณะนั้น

 ผู้รับคำขอและผู้ยื่นคำขอจะต้องลงบันทึกความบกพร่องและรายงานเอกสารหลักฐานร่วมกันพร้อมกำหนดระยะเวลา

 ให้ผู้ยื่นคำขอดำเนินการแก้ไขเพิ่มเติมหากผู้ยื่นคำขอไม่ดำเนินการแก้ไขเพิ่มเติมภายในระยะเวลาที่กำหนดผู้รับคำขอ

 จะดำเนินการคืนคำขอและเอกสารประกอบการพิจารณา
2. ขั้นตอนการดำเนินงานตามคู่มือจะเริ่มนับระยะเวลาตั้งแต่เจ้าหน้าที่ตรวจสอบเอกสารครบถ้วนถูกต้องตามที่ระบุไว้ใน

 คู่มือประชาชนเรียบร้อยแล้ว
3. ทั้งนี้จะมีการแจ้งผลการพิจารณาให้ผู้ยื่นคำขอทราบภายใน 7 วันทำการนับแต่วันที่พิจารณาแล้วเสร็จ

4. สำหรับพืชเศรษฐกิจใช้ระยะเวลาทั้งสิ้นไม่เกิน 13 วันทำการพืชอื่นๆใช้ระยะเวลาทั้งสิ้นไม่เกิน 4 วันทำการ

1. **ขั้นตอน ระยะเวลา และส่วนงานที่รับผิดชอบ**

| **ที่** | **ประเภทขั้นตอน** | **รายละเอียดของขั้นตอนการบริการ** | **ระยะเวลาให้บริการ** | **ส่วนงาน / หน่วยงานที่รับผิดชอบ**  | **หมายเหตุ** |
| --- | --- | --- | --- | --- | --- |
| 1) | การตรวจสอบเอกสาร | เกษตรกรยื่นแบบคำร้องขอขึ้นทะเบียนเกษตรกรที่กรอกข้อมูลครบถ้วนสมบูรณ์พร้อมการรับรองเอกสารเพื่อให้เจ้าหน้าที่ตรวจสอบความครบถ้วนสมบูรณ์ของข้อมูลและเอกสาร(หน่วยงานผู้รับผิดชอบคือสำนักงานเกษตรอำเภอ/สำนักงานเกษตรเขต (กทม.)) | 1 วันทำการ | สำนักงานเกษตรอำเภอสามพราน | (- การรับขึ้นทะเบียนและตรวจสอบเอกสารใช้ระยะเวลาให้บริการ 20 นาที/รายและเจ้าหน้าที่รับขึ้นทะเบียนรวบรวมเอกสารเสนอเจ้าหน้าที่ตรวจสอบเอกสารภายในวันถัดไป) |
| 2) | การพิจารณา | 2.1 เจ้าหน้าที่พิจารณาตรวจสอบรายละเอียดความถูกต้องของข้อมูลการถือครองที่ดิน2.2 เจ้าหน้าที่ดำเนินการรวบรวมข้อมูลเกษตรกรบันทึกข้อมูลเข้าสู่ระบบโปรแกรมทะเบียนเกษตรกรและจัดทำข้อมูลของเกษตรกรเพื่อติดประกาศให้ชุมชนตรวจสอบ2.3 ดำเนินการติดประกาศให้ชุมชนตรวจสอบ(หน่วยงานผู้รับผิดชอบคือสำนักงานเกษตรอำเภอ/สำนักงานเกษตรเขต (กทม.)) | 11 วันทำการ | สำนักงานเกษตรอำเภอสามพราน | (- การบันทึกข้อมูลเข้าสู่ระบบใช้ระยะเวลา 15 นาที/ราย- พืชอื่นๆที่ไม่ใช่พืชเศรษฐกิจให้นับระยะเวลาในขั้นตอนนี้ 2 วันทำการและรอพิมพ์ข้อมูลลงในสมุดทะเบียนเกษตรกรภายในวันถัดไปไม่ต้องพิมพ์ข้อมูลเกษตรกรไปติดประกาศเพื่อให้ชุมชนตรวจสอบ- แปลงที่ปลูกพืชเศรษฐกิจที่กำหนดนั้นเจ้าหน้าที่จะพิมพ์ข้อมูลไปติดประกาศเพื่อให้ชุมชนตรวจสอบสัปดาห์ละ 1 ครั้ง) |
| 3) | การลงนาม/คณะกรรมการมีมติ | เจ้าหน้าที่เสนอนายทะเบียนลงนามในสมุดทะเบียนเกษตรกร(หน่วยงานผู้รับผิดชอบคือสำนักงานเกษตรอำเภอ/สำนักงานเกษตรเขต (กทม.)) | 1 วันทำการ | สำนักงานเกษตรอำเภอสามพราน | (- จัดพิมพ์สมุดทะเบียนเกษตรกร 15 นาที/ราย- ตรวจสอบความถูกต้องครบถ้วนของข้อมูลในสมุดทะเบียนเกษตรกรเพื่อส่งให้เจ้าหน้าที่ส่งเสริมการเกษตร) |

**ระยะเวลาดำเนินการรวม** 13 วันทำการ

1. **รายการเอกสารหลักฐานประกอบการยื่นคำขอ**

**4.1) เอกสารยืนยันตัวตนที่ออกโดยหน่วยงานภาครัฐ**

| **ที่** | **รายการเอกสารยืนยันตัวตน** | **หน่วยงานภาครัฐผู้ออกเอกสาร** | **จำนวนเอกสารฉบับจริง** | **จำนวนเอกสารสำเนา** | **หน่วยนับเอกสาร**  | **หมายเหตุ** |
| --- | --- | --- | --- | --- | --- | --- |
| 1) | บัตรประจำตัวประชาชน | กรมการปกครอง | 1 | 0 | ฉบับ | - |

**4.2) เอกสารอื่น ๆ สำหรับยื่นเพิ่มเติม**

| **ที่** | **รายการเอกสารยื่นเพิ่มเติม** | **หน่วยงานภาครัฐผู้ออกเอกสาร** | **จำนวนเอกสารฉบับจริง** | **จำนวนเอกสารสำเนา** | **หน่วยนับเอกสาร**  | **หมายเหตุ** |
| --- | --- | --- | --- | --- | --- | --- |
| 1) | แบบคำขอขึ้นทะเบียนเกษตรกร (แบบทบก.01) | - | 1 | 0 | ฉบับ | - |
| 2) | สมุดทะเบียนบ้าน | กรมการปกครอง | 1 | 0 | ฉบับ | - |
| 3) | หลักฐานแสดงสิทธิการถือครองที่ดิน | - | 1 | 1 | ฉบับ | - |
| 4) | หนังสือมอบอำนาจ | - | 1 | 0 | ฉบับ | - |
| 5) | สมุดทะเบียนเกษตรกร | - | 1 | 0 | ฉบับ | - |
| 6) | รูปถ่ายขนาด 1 นิ้ว | - | 1 | 0 | ชุด | - |

1. **ค่าธรรมเนียม**

|  |  |
| --- | --- |
| 1) | **ไม่มีค่าธรรมเนียม** |

1. **ช่องทางการร้องเรียน**

|  |  |
| --- | --- |
| 1) | **ช่องทางการร้องเรียน**กลุ่มช่วยอำนวยการและประสานราชการสำนักงานเลขานุการกรมกรมส่งเสริมการเกษตร***หมายเหตุ*** *( 2143/1 ถนนพหลโยธินเขตจตุจักรกรุงเทพมหานคร 10900 โทรศัพท์ 025793669)* |
| 2) | **ช่องทางการร้องเรียน**สำนักงานเกษตรจังหวัดนครปฐม 131 ถ.ทรงพลตำบลพระปฐมเจดีย์อำเภอเมืองนครปฐมจังหวัดนครปฐม 73000 |
| 3) | **ช่องทางการร้องเรียน**ศูนย์ดำรงธรรมบริเวณชั้น 1 ศูนย์ราชการจังวัดนครปฐม***หมายเหตุ****(โทรสายด่วน 1567 โทร. 0-3434-0157 โทรสาร 0-3434-0157 เว็บไซต์จังหวัดนครปฐม www.nakhonpathom.go.th และ email:nakhonpathom@moi.go.th หรือจดหมายมาที่ตู้ปณ.100 ปณจ.นครปฐม 73000)* |
| 4) | **ช่องทางการร้องเรียน**ศูนย์บริการประชาชนสำนักปลัดสำนักนายกรัฐมนตรี***หมายเหตุ****( เลขที่ 1 ถ.พิษณุโลกเขตดุสิตกทม. 10300 / สายด่วน 1111 / www.1111.go.th / ตู้ปณ.1111 เลขที่ 1 ถ.พิษณุโลกเขตดุสิตกทม. 10300)* |

1. **ตัวอย่างแบบฟอร์ม ตัวอย่าง และคู่มือการกรอก**

 **\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***